Jakelussa mainituille

KUTSU KUULEMISTILAISUUTEEN

Oikeusministeriö on 19.10.2005 asettanut työryhmän, jonka tehtävänä on laatia ehdotus hallituksen esitykseksi sotarikoksia ja rikoksia ihmisyyttä vastaan koskevien rikoslain 11 luvun säännösten muuttamisesta siten, että ne vastaavat Kansainvälisen rikostuomioistuimen Rooman perussäännön kriminalisointeja koskevia määritelmiä. Työryhmän toimikausi päättyy 31.3.2006. 

Työryhmä järjestää kuulemistilaisuuden, joka pidetään torstaina 16.3.2006 klo 13 alkaen oikeusministeriössä osoitteessa Eteläesplanadi 10, 6 kerroksen kokoushuone. 

Toivotamme Teidät tervetulleeksi kuulemistilaisuuteen. Toivomme teiltä enintään 15 minuutin arviota työryhmän valmisteilla olevasta ehdotuksesta sekä mahdollisuuksien mukaan kirjallista muistiota ydinkohdista. Ilmoittanette mahdollisesta esteestä 14.3.2006 mennessä allekirjoittaneelle.

Ilari Hannula 
Lainsäädäntöneuvos
Työryhmän puheenjohtaja
16067724

JAKELU		Yksikön päällikkö Marja Lehto, Ulkoasiainministeriö
Professori Lauri Hannikainen, Turun yliopisto
		Professori Raimo Lahti, Helsingin yliopisto
		Professori Kimmo Nuotio, Helsingin yliopisto
Jussi Ohisalo, Amnesty International

LIITE		Luonnos työryhmän ehdotukseksi